CELEX: 52019PC0442
Language: el
Date: 2019-10-04
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση του Βελγίου — EGF/2019/001 BE/Carrefour

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 4.10.2019
            COM(2019) 442 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση του Βελγίου — EGF/2019/001 BE/Carrefour
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                («κανονισμός ΕΤΠ»).
            
            
               2.Στις 20 Ιουνίου 2019 το Βέλγιο υπέβαλε την αίτηση EGF/2019/001 BE/Carrefour για χρηματοδοτική συνεισφορά από το ΕΤΠ, μετά τις απολύσεις
                  2
                στην Carrefour Belgique SA στο Βέλγιο.
            
            
               3.Η Επιτροπή, αφού εξέτασε την εν λόγω αίτηση, κατέληξε στο συμπέρασμα ότι, σύμφωνα με όλες τις εφαρμοστέες διατάξεις του κανονισμού ΕΤΠ, πληρούνται οι όροι για τη χορήγηση χρηματοδοτικής συνεισφοράς από το ΕΤΠ.
            
            
               ΠΕΡΙΛΗΨΗ ΤΗΣ ΑΙΤΗΣΗΣ
            
            
                     
                        Αίτηση ΕΤΠ
                     
                  
                  
                     
                        EGF/2019/001 BE/Carrefour
                     
                  
               
                     
                        Κράτος μέλος
                     
                  
                  
                     
                        Βέλγιο
                     
                  
               
                     
                        Οικείες περιφέρειες (επίπεδο NUTS
                           3
                         2)
                     
                  
                  
                     
                        Οι απολύσεις αφορούν το σύνολο του Βελγίου
                     
                  
               
                     
                        Ημερομηνία υποβολής της αίτησης
                     
                  
                  
                     
                        20 Ιουνίου 2019
                     
                  
               
                     
                        Ημερομηνία απόδειξης παραλαβής της αίτησης
                     
                  
                  
                     
                        20 Ιουνίου 2019
                     
                  
               
                     
                        Ημερομηνία αίτησης συμπληρωματικών πληροφοριών
                     
                  
                  
                     
                        4 Ιουλίου 2019
                     
                  
               
                     
                        Προθεσμία για την υποβολή των συμπληρωματικών πληροφοριών
                     
                  
                  
                     
                        15 Αυγούστου 2019
                     
                  
               
                     
                        Προθεσμία για την ολοκλήρωση της αξιολόγησης
                     
                  
                  
                     
                        7 Νοεμβρίου 2019
                     
                  
               
                     
                        Κριτήριο παρέμβασης
                     
                  
                  
                     
                        Άρθρο 4 παράγραφος 1 στοιχείο α) του κανονισμού ΕΤΠ
                     
                  
               
                     
                        Κύρια επιχείρηση
                     
                  
                  
                     
                        Carrefour Belgique SA 
                     
                  
               
                     
                        Αριθμός των οικείων επιχειρήσεων
                     
                  
                  
                     
                        1
                     
                  
               
                     
                        Τομέας οικονομικής δραστηριότητας
                     
                     
                        (κλάδος NACE αναθ. 2)
                           4
                        
                     
                  
                  
                     
                        Κλάδος 47 (Λιανικό εμπόριο, εκτός από το εμπόριο μηχανοκίνητων οχημάτων και μοτοσυκλετών)
                     
                  
               
                     
                        Περίοδος αναφοράς (τέσσερις μήνες):
                     
                  
                  
                     
                        30 Νοεμβρίου 2018 – 30 Μαρτίου 2019
                     
                  
               
               
            
                     
                        Αριθμός απολύσεων κατά την περίοδο αναφοράς (α)
                     
                  
                  
                     
                        751
                     
                  
               
                     
                        Αριθμός απολύσεων πριν από ή μετά την περίοδο αναφοράς (β)
                     
                  
                  
                     
                        268
                     
                  
               
                     
                        Συνολικός αριθμός απολύσεων (α + β)
                     
                  
                  
                     
                        1 019
                     
                  
               
                     
                        Συνολικός αριθμός επιλέξιμων εργαζομένων
                     
                  
                  
                     
                        1 019
                     
                  
               
                     
                        Συνολικός αριθμός στοχευόμενων εργαζομένων
                     
                  
                  
                     
                        400
                     
                  
               
                     
                        Αριθμός στοχευόμενων νέων που βρίσκονται εκτός εκπαίδευσης, απασχόλησης ή κατάρτισης (ΕΕΑΚ)
                     
                  
                  
                     
                        330
                     
                  
               
                     
                        Προϋπολογισμός για εξατομικευμένες υπηρεσίες (σε EUR)
                     
                  
                  
                     
                        2 665 047
                     
                  
                  
                     
                  
               
                     
                        Προϋπολογισμός για τη χρήση του ΕΤΠ
                           5
                         (σε EUR)
                     
                  
                  
                     
                        55 000
                     
                  
                  
                     
                  
               
                     
                        Συνολικός προϋπολογισμός (σε EUR)
                     
                  
                  
                     
                        2 720 047
                     
                  
                  
                     
                  
               
                     
                        Συνεισφορά του ΕΤΠ (60 %) (σε EUR)
                     
                  
                  
                     
                        1 632 028
                     
                  
                  
                     
                  
               
               ΑΞΙΟΛΟΓΗΣΗ ΤΗΣ ΑΙΤΗΣΗΣ
            
            
               Διαδικασία
            
            
               4.Το Βέλγιο υπέβαλε την αίτηση EGF/2019/001 BE/Carrefour εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ, στις 20 Ιουνίου 2019. Η Επιτροπή επιβεβαίωσε την παραλαβή της αίτησης την ίδια ημέρα και ζήτησε συμπληρωματικές πληροφορίες από το Βέλγιο στις 4 Ιουλίου 2019. Οι εν λόγω συμπληρωματικές πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 7 Νοεμβρίου 2019.
            
            
               Επιλεξιμότητα της αίτησης
            
            
               Οικείες επιχειρήσεις και δικαιούχοι
            
            
               5.Η αίτηση αφορά 751 εργαζομένους που απολύθηκαν από την επιχείρηση Carrefour Belgique SA. Η επιχείρηση λειτουργεί στον οικονομικό τομέα που εμπίπτει σύμφωνα με τη NACE αναθ. 2 στον κλάδο 47 (Λιανικό εμπόριο, εκτός από το εμπόριο μηχανοκίνητων οχημάτων και μοτοσυκλετών). Οι απολύσεις που πραγματοποιήθηκαν από την Carrefour Belgique αφορούν το σύνολο του Βελγίου. 
            
            
               Κριτήρια παρέμβασης
            
            
               6.Το Βέλγιο υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτείται η απόλυση λόγω πλεονασμού τουλάχιστον 500 εργαζομένων, κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων εργαζομένων που απολύονται λόγω πλεονασμού από τους προμηθευτές και τους κατάντη παραγωγούς και/ή αυτοαπασχολούμενων των οποίων η δραστηριότητα έπαυσε.
            
            
               7.Η τετράμηνη περίοδος αναφοράς για την αίτηση εκτείνεται από τις 30 Νοεμβρίου 2018 έως τις 30 Μαρτίου 2019. Κατά την περίοδο αναφοράς απολύθηκαν 751 εργαζόμενοι από την Carrefour Belgique.
            
            
               Υπολογισμός των απολύσεων και των περιπτώσεων παύσης επιχειρηματικής δραστηριότητας
            
         
         
            
               8.Και οι 751 απολύσεις κατά την περίοδο αναφοράς υπολογίστηκαν από την ημερομηνία της de facto καταγγελίας της σύμβασης εργασίας ή της λήξης της.
            
            
               Επιλέξιμοι δικαιούχοι
            
            
               9.Εκτός από τους εργαζομένους που προαναφέρθηκαν, στους επιλέξιμους δικαιούχους περιλαμβάνονται 268 εργαζόμενοι που απολύθηκαν πριν από ή μετά την περίοδο αναφοράς. Οι εν λόγω εργαζόμενοι απολύθηκαν μετά τη γενική ανακοίνωση των προβλεπόμενων απολύσεων στις 25 Ιανουαρίου 2018
                  6
               . Μπορεί να αποδειχθεί σαφής αιτιώδης συνάφεια με το γεγονός που προκάλεσε τις απολύσεις κατά την περίοδο αναφοράς.
            
            
               10.Κατά συνέπεια, οι επιλέξιμοι δικαιούχοι είναι συνολικά 1 019.
            
            
               Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης
            
            
               11.Το Βέλγιο υποστηρίζει ότι το λιανικό εμπόριο διανύει μια περίοδο σημαντικών αλλαγών λόγω της παγκοσμιοποίησης (διαδικτυακές αγορές), γεγονός που οδήγησε σε απολύσεις. Οι μεταβαλλόμενες συνήθειες των καταναλωτών και η ψηφιοποίηση έχουν επίσης αντίκτυπο στο λιανικό εμπόριο.
            
            
               12.Οι διαδικτυακές πωλήσεις σε παγκόσμιο επίπεδο αυξάνονται με σταθερούς ρυθμούς εδώ και πολλά χρόνια. Το 2015 οι παγκόσμιες λιανικές πωλήσεις ηλεκτρονικού εμπορίου αντιπροσώπευαν το 7,4 % των συνολικών δαπανών στο λιανικό εμπόριο. Το 2017, ανήλθαν σε 2 382 τρισεκατομμύρια δολάρια ΗΠΑ, σημειώνοντας αύξηση 28 % σε σχέση με το προηγούμενο έτος, ποσό το οποίο αντιστοιχούσε στο 10,4 % των συνολικών λιανικών πωλήσεων σε παγκόσμιο επίπεδο. Το 2019 οι παγκόσμιες διαδικτυακές πωλήσεις αναμένεται να αυξηθούν κατά 20,7 % και να αποτελούν το 14,1 % των συνολικών δαπανών στο λιανικό εμπόριο
                  7
               .
            
            
               Παγκόσμιες λιανικές πωλήσεις ηλεκτρονικού εμπορίου 2017-2019.
                  (Τρισ. δολάρια ΗΠΑ, % μεταβολής και % των συνολικών πωλήσεων λιανικής)
            
            
               
                  
            
            
                     
                  
                  
                     
                        Λιανικές πωλήσεις ηλεκτρονικού εμπορίου
                     
                  
                  
                     
                  
                  
                     
                  
                  
                     
                        % μεταβολής
                     
                  
                  
                     
                  
                  
                     
                  
                  
                     
                        % των συνολικών λιανικών πωλήσεων
                     
                  
               
            
               13.Σύμφωνα με τις προβλέψεις, η ανοδική αυτή τάση θα συνεχιστεί κατά τα προσεχή έτη. Το 2023 οι παγκόσμιες λιανικές πωλήσεις ηλεκτρονικού εμπορίου αναμένεται να τριπλασιαστούν σε σχέση με εκείνες του 2018, και να αποτελούν το 22 % των συνολικών δαπανών στο λιανικό εμπόριο
                  8
               .
            
            
               
            
               Παγκόσμιες λιανικές πωλήσεις ηλεκτρονικού εμπορίου 2020-2023. Πρόβλεψη.
               (Τρισ. δολάρια ΗΠΑ, % μεταβολής και % των συνολικών πωλήσεων λιανικής)
            
            
               
                  
            
            
                     
                  
                  
                     
                        Λιανικές πωλήσεις ηλεκτρονικού εμπορίου
                     
                  
                  
                     
                  
                  
                     
                  
                  
                     
                        % μεταβολής
                     
                  
                  
                     
                  
                  
                     
                  
                  
                     
                        % των συνολικών λιανικών πωλήσεων
                     
                  
               
               14.Στην ΕΕ, το ποσοστό του πληθυσμού που πραγματοποιεί αγορές στο διαδίκτυο αυξήθηκε από 47 % σε 69 % κατά την περίοδο 2013-2018
                  9
               . Σε συνδυασμό με την αύξηση του αριθμού των διαδικτυακών αγοραστών, υπήρξαν μεταβολές όσον αφορά την επιλογή των διαδικτυακών πωλητών. Οι αγοραστές που πραγματοποιούν διαδικτυακές αγορές από πωλητές στη χώρα τους μειώθηκαν, αν και μόνο κατά μία ποσοστιαία μονάδα, από 89 % το 2013 σε 88 % το 2018, ενώ οι διασυνοριακές αγορές στην ΕΕ σημείωσαν σημαντική αύξηση από 26 % σε 36 %, και οι διαδικτυακές αγορές από πωλητές εκτός ΕΕ γίνονται όλο και πιο δημοφιλείς, καθώς αυξήθηκαν από 14 % σε 26 % κατά την ίδια περίοδο
                  10
               .
            
            
               15.Οι διαδικτυακές αγορές διαδραματίζουν ολοένα πιο σημαντικό ρόλο στον κόσμο του ηλεκτρονικού εμπορίου. Οι τρεις κορυφαίοι παράγοντες είναι η Amazon, η Aliexpress και η eBay, οι οποίες δραστηριοποιούνται σε παγκόσμιο επίπεδο.
            
            
               Επιλογή εμπόρου λιανικής 
                  (τελευταία διασυνοριακή διαδικτυακή αγορά)
                  11
               
               
                  
            
            
               16.Για λόγους κόστους, οι καταναλωτές τείνουν να πραγματοποιούν τις αγορές τους σε αυτά τα διεθνή διαδικτυακά καταστήματα που εδρεύουν σε χώρες εκτός ΕΕ. Οι διαδικτυακές αγορές από χώρες εκτός ΕΕ έχουν σημαντικό αντίκτυπο στις πωλήσεις των συμβατικών καταστημάτων στην ΕΕ.
            
         
         
            
               17.Οι παγκόσμιες τάσεις ισχύουν και για το Βέλγιο. Σύμφωνα με την Comeos
                  12
               , το 2018 το 67 % των Βέλγων πραγματοποίησαν διαδικτυακές αγορές, σε σύγκριση με μόλις 46 % το 2012. Αυτό αντιστοιχεί σε αύξηση κατά 21 ποσοστιαίες μονάδες σε έξι έτη. 44 % των Βέλγων διαδικτυακών αγοραστών πραγματοποιούν διαδικτυακές αγορές σε μηνιαία βάση, ενώ το 9 % σε εβδομαδιαία βάση. Για το 42 % των Βέλγων διαδικτυακών αγοραστών ο συνήθης μηνιαίος προϋπολογισμός ανέρχεται σε πάνω από 150 EUR. Το 39 % των Βέλγων διαδικτυακών αγοραστών δηλώνουν ότι το 2019 θα δαπανήσουν περισσότερα ή πολύ περισσότερα σε σχέση με το προηγούμενο έτος. Για τους μισούς απαντήσαντες δεν έχει σημασία αν το διαδικτυακό κατάστημα είναι βελγικό ή όχι
                  13
               . 
            
            
               18.Μέχρι σήμερα, το λιανικό εμπόριο αποτέλεσε αντικείμενο 10 αιτήσεων για χρήση του ΕΤΠ, από τις οποίες οι δύο επικαλούνταν την παγκοσμιοποίηση του εμπορίου
                  14
                και οι οκτώ την παγκόσμια χρηματοπιστωτική και οικονομική κρίση
                  15
               .
            
            
               Γεγονότα που οδήγησαν στις απολύσεις και τη διακοπή δραστηριότητας
            
            
               19.Η Carrefour Belgium λειτουργεί μέσω τριών εμπορικών σημάτων: την Carrefour Express (καταστήματα της γειτονιάς), η οποία είναι επικερδής και επεκτείνεται (άνοιγμα 20-25 καταστημάτων ετησίως)· την Carrefour Market (σούπερ μάρκετ), με έμφαση στα νωπά προϊόντα, η οποία επίσης επεκτείνεται και υπάρχει η φιλοδοξία να ανοίγουν 10 καταστήματα τον χρόνο· και τις υπεραγορές Carrefour. Από τις 45 υπεραγορές Carrefour, οι 19 δεν είναι κερδοφόρες
                  16
               .
            
            
               20.Τα γεγονότα που οδήγησαν στις απολύσεις είναι το κλείσιμο μίας υπεραγοράς Carrefour και η εκμίσθωση τμημάτων της επιφάνειας των καταστημάτων σε εξωτερικούς εμπόρους λιανικής σε ορισμένες από τις υπεραγορές που εξακολουθούν να λειτουργούν. Όπως αναφέρεται ανωτέρω, οι διαδικτυακές αγορές από πωλητές εκτός ΕΕ έχουν σημαντικό αντίκτυπο στις πωλήσεις των συμβατικών καταστημάτων στην ΕΕ. 
            
            
               21.Τα προϊόντα των οποίων οι διαδικτυακές πωλήσεις είναι ήδη υψηλές ή αναμένεται να αυξηθούν στο εγγύς μέλλον είναι τα ίδια με τα μη εδώδιμα προϊόντα που διατίθενται στις υπεραγορές. Η μόδα είναι ένα ώριμο προϊόν στο ηλεκτρονικό εμπόριο. Τα «ακμάζοντα προϊόντα»
                  17
                είναι τα βιβλία και τα ηλεκτρονικά βιβλία, οι υπολογιστές και οι ηλεκτρονικές συσκευές, τα προϊόντα υγείας και ομορφιάς, καθώς και τα προϊόντα ψυχαγωγίας. Αντιθέτως, λίγοι μόνο Βέλγοι καταναλωτές αγοράζουν τρόφιμα μέσω διαδικτύου, αν και οι διαδικτυακοί αγοραστές δηλώνουν ότι προτίθενται να το πράξουν πιο συχνά στο μέλλον
                  18
               .
            
            
               22.Όσον αφορά την Carrefour, η αύξηση των διαδικτυακών πωλήσεων συνέβαλε στη μείωση των πωλήσεων μη εδώδιμων προϊόντων στις υπεραγορές της (ο κύκλος εργασιών των μη εδώδιμων προϊόντων μειώθηκε κατά 6 % το 2017 και κατά 19 % από το 2010) υπονομεύοντας την κερδοφορία αυτού του τύπου καταστημάτων. Το Βέλγιο ανέφερε ότι οι απολύσεις οφείλονται κυρίως στις δυσκολίες στον τομέα των μη εδώδιμων προϊόντων που περιγράφονται ανωτέρω.
            
            
               Κύκλος εργασιών των υπεραγορών Carrefour. Μη εδώδιμα προϊόντα
                  19
               .
               (συμπεριλαμβανόμενων όλων των φόρων)
                  (ποσοστιαία μεταβολή σε ετήσια βάση)
            
            
               
            
               Κερδοφορία υπεραγορών Carrefour
                  20
               
               (ROC
                  21
                σε εκατ. ευρώ)
               
                  
            
            
               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο
            
            
               23.Παρόλο που οι απολύσεις αφορούν το σύνολο της χώρας, το Βέλγιο αναμένει ότι έχουν ιδιαίτερα σημαντικό αρνητικό αντίκτυπο στην κατάσταση της απασχόλησης και, ως εκ τούτου, στην οικονομική κατάσταση της Βαλονίας. Ο αναμενόμενος αντίκτυπος συνδέεται με την έλλειψη θέσεων εργασίας στην περιοχή, το σχετικά υψηλό ποσοστό ανεργίας και, κατά συνέπεια, τις αναμενόμενες δυσκολίες επαναπασχόλησης των απολυμένων, ιδίως εκείνων ηλικίας άνω των 50 ετών, δεδομένου ότι ένας στους τέσσερις αιτούντες εργασία στη Βαλονία είναι ηλικίας άνω των 55 ετών.
            
            
               
            
               24.Αν και ο αριθμός των ατόμων που αναζητούν εργασία στην περιοχή μειώθηκε κατά 1,5 % το 2018 σε σύγκριση με το προηγούμενο έτος, το ποσοστό ανεργίας στη Βαλονία (8,6 %
                  22
               ) είναι πάνω από το διπλάσιο του ποσοστού ανεργίας στη Φλάνδρα (3,5 %
                  23
               ) και υψηλότερο από τον μέσο όρο της ΕΕ που είναι 6,9 %. Επίσης, κι άλλοι δείκτες στη Βαλονία δείχνουν χαμηλότερες επιδόσεις στην αγορά εργασίας: η προσωρινή απασχόληση μειώθηκε (- 2,3 % των ωρών πραγματικής εργασίας μεταξύ Δεκεμβρίου 2017 και Δεκεμβρίου 2018), η προσωρινή ανεργία αυξήθηκε (+ 5,8 % σε ετήσια βάση) και οι πτωχεύσεις αυξήθηκαν το τελευταίο τρίμηνο του 2018 (+ 5 % σε σύγκριση με το αντίστοιχο τρίμηνο του 2017). Επιπλέον, η δημιουργία θέσεων εργασίας αναμένεται να επιβραδυνθεί το 2019 (περίπου 15 000 λιγότερες θέσεις εργασίας σε σχέση με το 2018)
                  24
               .
            
            
               25.Το 2018, το 57 % των αιτούντων εργασία στη Βαλονία ήταν μακροχρόνια άνεργοι (> 12 μήνες), ενώ εκείνοι που ήταν άνεργοι πάνω από δύο χρόνια αντιπροσώπευαν το 67 % του συνόλου των μακροχρόνια ανέργων που αναζητούν εργασία
                  25
               .
            
            
               26.Σύμφωνα με την Comeos, παρόλο που η απασχόληση στον τομέα του λιανικού εμπορίου στο Βέλγιο δεν έχει αρχίσει ακόμη να μειώνεται, υπάρχουν ανησυχίες ότι η ψηφιοποίηση και η αυτοματοποίηση των αποθηκών θα έχει πολύ σύντομα αντίκτυπο σε χιλιάδες θέσεις εργασίας σχετικά χαμηλής ειδίκευσης
                  26
               .
            
            
               Στοχευόμενοι δικαιούχοι και προτεινόμενες δράσεις
            
            
               Στοχευόμενοι δικαιούχοι
            
            
               27.Λόγω της ιδιαίτερα δυσχερούς κατάστασης της απασχόλησης στη Βαλονία, το Βέλγιο αναμένει ότι μόνο οι 400 εργαζόμενοι που απολύθηκαν στην εν λόγω περιοχή θα συμμετάσχουν στα μέτρα. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:
            
            
                     
                        Κατηγορία
                     
                  
                  
                     
                        Αριθμός 
                           στοχευόμενων δικαιούχων
                           (εργαζόμενοι)
                     
                  
               
                     
                        Φύλο:
                     
                  
                  
                     
                        Άνδρες:
                     
                  
                  
                     
                        118
                     
                  
                  
                     
                        (29,5 %)
                     
                  
               
                     
                  
                  
                     
                        Γυναίκες:
                     
                  
                  
                     
                        282
                     
                  
                  
                     
                        (70,5 %)
                     
                  
               
                     
                        Ιθαγένεια:
                     
                  
                  
                     
                        Πολίτες της ΕΕ:
                     
                  
                  
                     
                        379
                     
                  
                  
                     
                        (94,8 %)
                     
                  
               
                     
                  
                  
                     
                        Πολίτες τρίτων χωρών:
                     
                  
                  
                     
                        21
                     
                  
                  
                     
                        (5,2 %)
                     
                  
               
                     
                        Ηλικιακή ομάδα:
                     
                  
                  
                     
                        15-24 ετών:
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                  
                  
                     
                        25-29 ετών:
                     
                  
                  
                     
                        7
                     
                  
                  
                     
                        (1,7 %)
                     
                  
               
                     
                  
                  
                     
                        30-54 ετών:
                     
                  
                  
                     
                        68
                     
                  
                  
                     
                        (17,0 %)
                     
                  
               
                     
                  
                  
                     
                        55-64 ετών:
                     
                  
                  
                     
                        325
                     
                  
                  
                     
                        (81,3 %)
                     
                  
               
                     
                  
                  
                     
                        άνω των 64 ετών:
                     
                  
                  
                     
                        0
                     
                  
                  
                     
                        (0,0 %)
                     
                  
               
         
            
               28.Επιπλέον, το Βέλγιο θα παράσχει εξατομικευμένες υπηρεσίες με τη συγχρηματοδότηση του ΕΤΠ σε έως και 330 νέους εκτός εκπαίδευσης, απασχόλησης ή κατάρτισης (ΕΕΑΚ) κάτω της ηλικίας των 25 ετών κατά την ημερομηνία της υποβολής της αίτησης, δεδομένου ότι οι 240 από τις απολύσεις που αναφέρονται στο σημείο 5 πραγματοποιούνται στις περιφέρειες επιπέδου NUTS 2 των επαρχιών Hainaut (BE32) και Liège (BE33), στις οποίες τα ποσοστά ανεργίας των νέων ηλικίας 15 έως 24 ετών ήταν τουλάχιστον 20 %
                  27
                με βάση τα διαθέσιμα ετήσια στοιχεία για το 2018
                  28
               .
            
            
               29.Επομένως, ο συνολικός εκτιμώμενος αριθμός των επιλέξιμων δικαιούχων που αναμένεται να συμμετάσχουν στα μέτρα, συμπεριλαμβανομένων των ΕΕΑΚ, είναι 730. 
            
            
               Επιλεξιμότητα των προτεινόμενων δράσεων
            
            
               30.Οι εξατομικευμένες υπηρεσίες που θα παρασχεθούν στους απολυμένους και στους ΕΕΑΚ συνίστανται στις ακόλουθες δράσεις: 
            
            
               –Υποστήριξη/καθοδήγηση/ένταξη: Αυτή η δέσμη υπηρεσιών επεκτείνει τις συνήθεις δραστηριότητες υποστήριξης των πρώην εργαζομένων της Carrefour από την υπηρεσία απασχόλησης της Βαλονίας (Forem) για λογαριασμό της απολύουσας επιχείρησης. Η τυποποιημένη προσφορά θα επεκταθεί πέραν της υποχρεωτικής περιόδου
                  29
                και θα προταθούν πρόσθετες ειδικές υπηρεσίες για τους απολυμένους, όπως η ενεργή αναζήτηση εργασίας και οι υπηρεσίες αντιστοίχισης προσφοράς και ζήτησης εργασίας.
            
            
               Η υποστήριξη και η κινητοποίηση των ΕΕΑΚ πραγματοποιούνται από την Forem και τις συνδικαλιστικές οργανώσεις με τις οποίες συνεργάζεται. 
            
            
               Οι ΕΕΑΚ θα έχουν την ευκαιρία να συμμετάσχουν στο «Coup de boost», ένα εντατικό πρόγραμμα κοινωνικής και επαγγελματικής υποστήριξης, διάρκειας εννέα μηνών. Στους συμμετέχοντες θα υποβληθούν προτάσεις για διάφορες συλλογικές και ατομικές δραστηριότητες για θέματα που σχετίζονται με την αναζήτηση εργασίας (προετοιμασία για τη συνέντευξη, υποβολή αιτήματος για συνέντευξη κ.λπ.), οι οποίες θα συμβάλλουν στην ανάπτυξη της αυτοπεποίθησης και της επικοινωνίας· δραστηριότητες για να γνωρίσουν το επαγγελματικό περιβάλλον και κατάρτιση (επισκέψεις, πρακτική άσκηση, εργασιακή εμπειρία,...)· ατομικές συνεντεύξεις με συμβούλους και/ή κοινωνικούς λειτουργούς για να βοηθήσουν κάθε νεαρό άτομο να καθορίσει το επαγγελματικό του έργο· παροχή προσαρμοσμένων πληροφοριών σχετικά με το εργατικό δίκαιο και τα κοινωνικά δικαιώματα, και παροχή στήριξης για τη διεκπεραίωση διοικητικών διαδικασιών· Δραστηριότητες ανταλλαγής γνώσεων, στις οποίες οι νέοι μπορούν να αλληλοϋποστηρίζονται και να ανταλλάσσουν τις επαγγελματικές τους εμπειρίες, καθώς και τις εμπειρίες τους όσον αφορά την αναζήτηση εργασίας και την κατάρτιση· κ.λπ.
            
            
               Ο στόχος, στο τέλος της στήριξης, είναι να βρει ο ΕΕΑΚ μια πρώτη θέση εργασίας ή να ενταχθεί σε εξειδικευμένο πρόγραμμα κατάρτισης. Πρόσθετη στήριξη προβλέπεται επίσης μετά το πρόγραμμα «Coup de Boost» για να διασφαλιστεί ότι ο ΕΕΑΚ έχει ενταχθεί ομαλά στην κατάρτιση ή την απασχόληση και ότι είναι σε θέση να ξεπεράσει τυχόν δυσκολίες που ενδέχεται να προκύψουν.
            
            
               –Κατάρτιση, επανακατάρτιση και επαγγελματική κατάρτιση. Οι εργαζόμενοι και οι ΕΕΑΚ θα έχουν πρόσβαση στην τυποποιημένη προσφορά κατάρτισης της Forem και των εταίρων της και θα τους παρασχεθούν επίσης ειδικές ενότητες για την αναζήτηση εργασίας. Επιπλέον, μετά την κατάρτιση προφίλ και την επικύρωση των ατομικών επαγγελματικών σχεδίων με τον επαγγελματικό σύμβουλο, θα παρέχεται ειδική κατάρτιση για την εκπλήρωση των αναγκών που έχουν προσδιοριστεί. Θα προσφέρεται επίσης κατάρτιση σε βασικές δεξιότητες (γλωσσομάθεια, μαθηματικά, χρήση της τεχνολογίας των πληροφοριών κ.λπ.) σε νέους που την χρειάζονται.
            
            
               –Στήριξη για τη σύσταση επιχείρησης. Το εν λόγω μέτρο που απευθύνεται στους εργαζομένους θα περιλαμβάνει ένα στάδιο διάγνωσης και προσανατολισμού, δράσεις ευαισθητοποίησης σχετικά με την επιχειρηματικότητα, ενημερωτικές συναντήσεις σχετικά με τις δυνατότητες σύστασης επιχείρησης υπό το πρίσμα της τοπικής οικονομικής κατάστασης και τη δικτύωση με σχετικούς επιχειρηματίες και με πιστοποιημένους συμβούλους σύστασης επιχείρησης. 
            
            
               –Συνεισφορά για τη σύσταση επιχείρησης. Οι εργαζόμενοι που θα ιδρύσουν μια επιχείρηση ή θα ξεκινήσουν την άσκηση μη μισθωτής δραστηριότητας θα λάβουν συνεισφορά έως 15 000 EUR. Η συνεισφορά θα καταβληθεί σε δύο δόσεις, αφού αποδειχθεί η πραγματική ανάπτυξη της δραστηριότητας με σχετικά δικαιολογητικά έγγραφα.
            
            
               –Επιδόματα. 1) Επίδομα αναζήτησης εργασίας και επίδομα κατάρτισης. Οι εργαζόμενοι και οι ΕΕΑΚ θα λάβουν 1 EUR ανά ώρα πραγματικής συμμετοχής στην κατάρτιση ή σε δραστηριότητες αναζήτησης εργασίας στις μονάδες επαναπασχόλησης της Forem
                  30
               . 2) Συνεισφορά για τα έξοδα μετακίνησης. Για να ενθαρρυνθεί η περιφερειακή και διαπεριφερειακή κινητικότητα, οι εργαζόμενοι και οι EEAK που θα αποδεχτούν θέση εργασίας είτε σε απόσταση άνω των 60 km από το σπίτι τους, είτε σε απόσταση που συνεπάγεται χρόνο μετακίνησης άνω των τεσσάρων ωρών (μετ’ επιστροφής), θα λάβουν κατ’ αποκοπή ποσό ύψους 500 EUR ή 750 EUR
                  31
               . 3) Επίδομα για τη σύσταση επιχείρησης. Για την υποστήριξη των εργαζομένων κατά τη σύσταση της επιχείρησής τους
                  32
               , θα τους παρασχεθεί μηνιαίο επίδομα ύψους 350 EUR για μέγιστη περίοδο 12 μηνών. 4) Επίδομα επιστροφής στην εκπαίδευση. Μηνιαίο επίδομα ύψους 350 EUR θα χορηγηθεί σε εργαζομένους και ΕΕΑΚ που θα πραγματοποιήσουν σπουδές πλήρους παρακολούθησης (études de plein exercice) τουλάχιστον ενός έτους.
            
            
               31.Οι προτεινόμενες δράσεις, όπως περιγράφονται ανωτέρω, αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.
            
            
               32.Το Βέλγιο υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για την οικεία επιχείρηση βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει καμία από τις δράσεις αυτές.
            
            
               Εκτιμώμενος προϋπολογισμός
            
            
               33.Το εκτιμώμενο συνολικό κόστος ανέρχεται σε 2 720 047 EUR, εκ των οποίων οι δαπάνες για τις εξατομικευμένες υπηρεσίες σε 2 665 047 EUR και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 55 000 EUR.
            
            
               34.Η συνολική χρηματοδοτική συνεισφορά που ζητείται από το ΕΤΠ είναι 1 632 028 EUR (60 % του συνολικού κόστους).
            
            
                     
                        Δράσεις
                     
                  
                  
                     
                        Εκτιμώμενος αριθμός συμμετεχόντων
                     
                  
                  
                     
                        Εκτιμώμενο κόστος ανά συμμετέχοντα
                        (σε EUR)
                           33
                        
                     
                  
                  
                     
                        Εκτιμώμενο συνολικό κόστος
                     
                     
                        (σε EUR)
                           34
                         
                     
                  
               
                     
                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]
                     
                  
               
                     
                        Υποστήριξη/καθοδήγηση/ένταξη
                           (Accompagnement, orientation, mobilisation et insertion)
                     
                  
                  
                     
                        730
                     
                  
                  
                     
                        2 241
                     
                  
                  
                     
                        1 636 130
                     
                  
               
                     
                        Κατάρτιση, επανακατάρτιση και επαγγελματική κατάρτιση 
                           (Formation et modules specifiques)
                        
                  
                  
                     
                        460
                     
                  
                  
                     
                        941
                     
                  
                  
                     
                        432 710
                     
                  
               
                     
                        Στήριξη για τη σύσταση επιχείρησης.
                           (Dispositif d'accompagnement à l'entreprenariat) 
                     
                  
                  
                     
                        250
                     
                  
                  
                     
                        463
                     
                  
                  
                     
                        115 743
                     
                  
               
                     
                        Συνεισφορά για τη σύσταση επιχείρησης
                           (Bourse de lancement)
                     
                  
                  
                     
                        10
                     
                  
                  
                     
                        10 000
                     
                  
                  
                     
                        100 000
                     
                  
               
                     
                        Υποσύνολο α):
                     
                     
                        Ποσοστό της δέσμης εξατομικευμένων υπηρεσιών 
                     
                  
                  
                     
                        –
                     
                  
                  
                     
                        2 284 583
                     
                  
               
                     
                  
                  
                     
                  
                  
                     
                        (85,72 %)
                     
                  
               
                     
                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]
                     
                  
               
                     
                        Επιδόματα
                           (Allocations et primes) 
                     
                  
                  
                     
                        730
                     
                  
                  
                     
                        521
                     
                  
                  
                     
                        380 464
                     
                  
               
                     
                        Υποσύνολο β):
                     
                     
                        Ποσοστό της δέσμης εξατομικευμένων υπηρεσιών:
                     
                  
                  
                     
                        –
                     
                  
                  
                     
                        380 464
                     
                  
               
                     
                  
                  
                     
                  
                  
                     
                        (14,28 %)
                     
                  
               
                     
                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ
                     
                  
               
                     
                        1. Προπαρασκευαστικές δραστηριότητες
                     
                  
                  
                     
                        –
                     
                  
                  
                     
                        0
                     
                  
               
                     
                        2. Διαχείριση
                     
                  
                  
                     
                        –
                     
                  
                  
                     
                        10 000
                     
                  
               
                     
                        3. Ενημέρωση και δημοσιότητα
                     
                  
                  
                     
                        –
                     
                  
                  
                     
                        15 000
                     
                  
               
                     
                        4. Έλεγχος και υποβολή εκθέσεων
                     
                  
                  
                     
                        –
                     
                  
                  
                     
                        30 000
                     
                  
               
                     
                        Υποσύνολο γ):
                     
                     
                        Ποσοστό επί του συνολικού κόστους:
                     
                  
                  
                     
                        –
                     
                  
                  
                     
                        55 000
                     
                  
               
                     
                  
                  
                     
                  
                  
                     
                        (2,02 %)
                     
                  
               
                     
                        Συνολικό κόστος (α + β + γ):
                     
                  
                  
                     
                        –
                     
                  
                  
                     
                        2 720 047
                     
                  
               
                     
                        Συνεισφορά ΕΤΠ (60 % των συνολικών δαπανών)
                     
                  
                  
                     
                        –
                     
                  
                  
                     
                        1 632 028
                     
                  
               
               35.Το κόστος των δράσεων στον ανωτέρω πίνακα, που υπάγονται στις δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ, δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Το Βέλγιο επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.
            
            
               36.Το Βέλγιο επιβεβαίωσε ότι το κόστος των επενδύσεων για την αυτοαπασχόληση, τη σύσταση επιχειρήσεων και την ανάκτηση επιχειρήσεων από εργαζομένους δεν θα υπερβαίνει τις 15 000 EUR ανά δικαιούχο.
            
         
         
            
               Περίοδος επιλεξιμότητας των δαπανών
            
            
               37.Το Βέλγιο άρχισε να παρέχει τις εξατομικευμένες υπηρεσίες στους στοχευόμενους δικαιούχους την 1η Δεκεμβρίου 2018. Επομένως, οι δαπάνες σχετικά με τις δράσεις θα είναι επιλέξιμες για χρηματοδοτική συνεισφορά από το ΕΤΠ από την 1η Δεκεμβρίου 2018 έως τις 20 Ιουνίου 2021.
            
            
               38.Το Βέλγιο άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις 25 Ιανουαρίου 2018. Ως εκ τούτου, οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από τις 25 Ιανουαρίου 2018 έως τις 20 Δεκεμβρίου 2021. 
            
            
               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία
            
            
               39.Η πηγή της εθνικής προχρηματοδότησης ή συγχρηματοδότησης είναι κονδύλια της περιφέρειας της Βαλονίας.
            
            
               40.Το Βέλγιο επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.
            
            
               Διαδικασίες διαβούλευσης με τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και με τις τοπικές και περιφερειακές αρχές
            
            
               41.Το Βέλγιο ανέφερε ότι η συντονισμένη δέσμη εξατομικευμένων υπηρεσιών καταρτίστηκε σε διαβούλευση με τους κοινωνικούς εταίρους.
            
            
               42.Παράλληλα με την υποχρεωτική ενημέρωση και διαβούλευση με τους εκπροσώπους των εργαζομένων, δημιουργήθηκε μονάδα αντιμετώπισης κρίσεων για τον καθορισμό του κοινωνικού σχεδίου και τον συντονισμό των παρεμβάσεων των οικείων δημόσιων υπηρεσιών. Η δημόσια υπηρεσία απασχόλησης της Βαλονίας ζήτησε τη γνώμη των συνδικαλιστικών οργανώσεων σχετικά με διάφορες λύσεις επαναπασχόλησης
                  35
               , ενώ ζητήθηκε η γνώμη των συνδικαλιστικών οργανώσεων, των επαγγελματικών συμβούλων και των κοινωνικών λειτουργών που έρχονται σε άμεση επαφή με τους απολυμένους σχετικά με τις ανάγκες επανεκπαίδευσης/αναβάθμισης των δεξιοτήτων των εργαζομένων
                  36
               .
            
            
               Συστήματα διαχείρισης και ελέγχου
            
            
               43.Το Βέλγιο ενημέρωσε την Επιτροπή ότι τη χρηματοδοτική συνεισφορά θα διαχειρίζονται και θα ελέγχουν οι ίδιοι οργανισμοί που διαχειρίζονται και ελέγχουν το ΕΚΤ.
            
            
               Δεσμεύσεις του οικείου κράτους μέλους
            
            
               44.Το Βέλγιο παρείχε όλες τις αναγκαίες διαβεβαιώσεις όσον αφορά τα ακόλουθα: 
            
            
               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την υλοποίησή τους,
            
            
               –τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις ομαδικές απολύσεις,
            
            
               –τη συμμόρφωση της Carrefour, η οποία συνέχισε τις δραστηριότητές της μετά τις απολύσεις, προς τις νομικές υποχρεώσεις της που διέπουν τις απολύσεις πλεονάζοντος προσωπικού, και την επίδειξη από αυτήν της δέουσας μέριμνας για τους εργαζομένους της,
            
            
               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,
            
            
               –τη συμπληρωματικότητα των προτεινόμενων δράσεων προς τις δράσεις που χρηματοδοτούνται από τα διαρθρωτικά ταμεία,
            
            
               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.
            
            
               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
         
         
            
               Πρόταση προϋπολογισμού
            
            
               45.Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων EUR (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  37
               .
            
            
               46.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για το ποσό των 1 632 028 EUR, το οποίο αντιστοιχεί στο 60 % του συνολικού κόστους των προτεινόμενων δράσεων, ώστε να παρασχεθεί χρηματοδοτική συνεισφορά για την αίτηση.
            
            
               47.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  38
               .
            
            
               Συναφείς πράξεις
            
            
               48.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 1 632 028 EUR στην αντίστοιχη γραμμή του προϋπολογισμού.
            
            
               49.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης της προτεινόμενης απόφασης για την κινητοποίηση του ΕΤΠ από το Ευρωπαϊκό Κοινοβούλιο και το Συμβούλιο.
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση του Βελγίου — EGF/2019/001 BE/Carrefour
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  39
               , και ιδίως το άρθρο 15 παράγραφος 4,
            
            
               Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  40
               , και ιδίως το σημείο 13,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Σκοπός του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) είναι να παρέχει στήριξη σε εργαζομένους που απολύονται και σε αυτοαπασχολούμενους των οποίων η δραστηριότητα έχει παύσει εξαιτίας μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, εξαιτίας της συνέχισης της παγκόσμιας χρηματοπιστωτικής και οικονομικής κρίσης ή εξαιτίας μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.
            
            
               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. EUR (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  41
               .
            
            
               (3)Στις 20 Ιουνίου 2019, το Βέλγιο υπέβαλε αίτηση για την κινητοποίηση του ΕΤΠ, όσον αφορά τις απολύσεις στην εταιρεία Carrefour Belgique SA στο Βέλγιο. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.
            
            
               (4)Σύμφωνα με το άρθρο 6 παράγραφος 2 του κανονισμού (ΕΕ) αριθ. 1309/2013, το Βέλγιο αποφάσισε να παράσχει εξατομικευμένες υπηρεσίες συγχρηματοδοτούμενες από το ΕΤΠ και σε 330 νέους που βρίσκονται εκτός εκπαίδευσης, απασχόλησης ή κατάρτισης (EEΑK).
            
         
         
            
               (5)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 1 632 028 EUR σχετικά με την αίτηση που υπέβαλε το Βέλγιο.
            
            
               (6)Προκειμένου να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2019, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 1 632 028 EUR σε πιστώσεις ανάληψης υποχρεώσεων και σε πιστώσεις πληρωμών.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από [την ημερομηνία της έκδοσής της]
                  42*.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  
                        EE L 347 της 20.12.2013, σ. 855.
               
               
                  
                     (2)
                  
                        Κατά την έννοια του άρθρου 3 του κανονισμού ΕΤΠ.
               
               
                  
                     (3)
                  
                        Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).
               
               
                  
                     (4)
                  
                        EE L 393 της 30.12.2006, σ. 1.
               
               
                  
                     (5)
                  
                        Σύμφωνα με το άρθρο 7 παράγραφος 4 του κανονισμού (ΕΚ) αριθ. 1309/2013.
               
               
                  
                     (6)
                  
                        
                  http://www.gondola.be/fr/news/food-retail/plan-de-transformation-carrefour-belgique-signature-du-protocole-daccord
               
               
                  
                     (7)
                  
                        Παγκόσμιες λιανικές πωλήσεις ηλεκτρονικού εμπορίου (
                  https://www.emarketer.com/content/global-ecommerce-2019
                  )
               
               
                  
                     (8)
                  
                        Ό.π.
               
               
                  
                     (9)
                  
                        Eurostat. Διαδικτυακές αγορές που πραγματοποιούνται από ιδιώτες [isoc_ec_ibuy].
               
               
                  
                     (10)
                  
                        Eurostat. 
                  https://ec.europa.eu/eurostat/statistics-explained/pdfscache/46776.pdf
               
               
                  
                     (11)
                  
                        Έρευνα σε άτομα που πραγματοποίησαν διασυνοριακές διαδικτυακές αγορές, 2017
                  https://www.eurocommerce.eu/media/159952/2018.07.02%20-%20ecommerce%20report_annex.pdf
               
               
                  
                     (12)
                  
                        Η Βελγική Ομοσπονδία Εμπορίου και Υπηρεσιών
               
               
                  
                     (13)
                  
                        Comeos. E-commerce Belgium 2018. 
                  https://static.comeos.be/E-commerce_Belgium_2018.pdf
               
               
                  
                     (14)
                  
                        Η τρέχουσα αίτηση και η αίτηση EGF/2017/005 FI/Retail, COM(2017) 618. 
               
               
                  
                     (15)
                  
                        EGF/2010/010 CZ/Unilever, COM(2011) 61,
                     EGF/2010/016 ES/Aragón Retail, COM(2010) 615,
                     EGF/2011/004 EL/ALDI Hellas, COM(2011) 580,
                     EGF/2014/009 EL/Sprider Stores, COM(2014) 620,
                     EGF/2014/013 EL/Odyssefs Fokas, COM(2014) 702,
                     EGF/2015/011 GR/Supermarket Larissa, COM(2016) 210,
                     EGF/2016/005 NL/Drenthe Overijssel Retail, COM(2016) 742, και
                     EGF/2017/003 GR Attica Retail, COM(2017) 613.
               
               
                  
                     (16)
                  
                        Carrefour. «Plan de transformation Carrefour Belgique» (Ιανουάριος 2018)
               
               
                  
                     (17)
                  
                        Τα «ακμάζοντα προϊόντα» είναι προϊόντα που πολλοί καταναλωτές αγοράζουν ήδη μέσω διαδικτύου και σχεδιάζουν να το κάνουν ακόμα πιο συχνά στο μέλλον.
               
               
                  
                     (18)
                  
                        Comeos. E-commerce Belgium 2018, ό. π.
               
               
                  
                     (19)
                  
                        Carrefour. «Plan de transformation Carrefour Belgique» (Ιανουάριος 2018).
               
               
                  
                     (20)
                  
                        Ό.π.
               
               
                  
                     (21)
                  
                        Η απόδοση πελατών (Return on customers – ROC) αποτελεί δείκτη κερδοφορίας των καταστημάτων. Υπολογίζει την κερδοφορία που απορρέει από τους πελάτες λαμβάνοντας υπόψη τις επενδύσεις που πραγματοποιήθηκαν και που εξακολουθούν να πραγματοποιούνται για την εξυπηρέτηση, την ικανοποίηση και τη διατήρηση των πελατών. Η ROC ισούται με τις ταμειακές ροές της τρέχουσας περιόδου μιας επιχείρησης από τους πελάτες της, συν τυχόν μεταβολές στην υποκείμενη αξία πελατών, διαιρούμενες διά της συνολικής αξίας πελατών στην αρχή της περιόδου.
               
               
                  
                     (22)
                  
                        Statbel
                     (
                  https://statbel.fgov.be/fr/themes/emploi-formation/marche-du-travail/emploi-et-chomage#panel-11
                  )
               
               
                  
                     (23)
                  
                        Ό.π.
               
               
                  
                     (24)
                  
                        Le Forem. Marché de l’emploi. Tendances et conjoncture en Wallonie. Janvier 2019
               
               
                  
                     (25)
                  
                        Iweps. Séries statistiques du marché du travail en Wallonie. Décembre 2018
                     (
                  https://www.iweps.be/wp-content/uploads/2019/01/dmc1812.pdf
                  )
               
               
                  
                     (26)
                  
                        
                  https://www.lecho.be/entreprises/grande-distribution/Malgre-Carrefour-l-emploi-dans-la-grande-distribution-a-progresse/9976847
               
               
                  
                     (27)
                  
                        Επαρχία Hainaut (27,6 %), επαρχία Liège (21,1 %).
               
               
                  
                     (28)
                  
                        Πηγή: Eurostat, σειρά δεδομένων: [lfst_r_lfu3rt].
               
               
                  
                     (29)
                  
                        Για εργαζομένους ηλικίας άνω των 45 ετών, 6 μήνες (60 ώρες). Για εργαζομένους ηλικίας έως 44 ετών, 3 μήνες (30 ώρες).
               
               
                  
                     (30)
                  
                        Σύμφωνα με το διάταγμα της Βαλονίας, της 29ης Ιανουαρίου 2004 (Décret relatif au plan d’accompagnement des reconversions)
               
               
                  
                     (31)
                  
                        500 EUR εάν μετακινούνται με αυτοκίνητο ή 750 EUR εάν μετακινούνται με μέσα μαζικής μεταφοράς.
               
               
                  
                     (32)
                  
                        Το επίδομα παύει να χορηγείται με την έναρξη λειτουργίας της επιχείρησης.
               
               
                  
                     (33)
                  
                        Για την αποφυγή δεκαδικών ψηφίων το εκτιμώμενο κόστος ανά εργαζόμενο έχει στρογγυλοποιηθεί. Ωστόσο, η στρογγυλοποίηση δεν επηρεάζει το συνολικό κόστος κάθε μέτρου, το οποίο παραμένει ως έχει στην αίτηση που υπέβαλε το Βέλγιο.
               
               
                  
                     (34)
                  
                        Η διαφορά των συνόλων οφείλεται στη στρογγυλοποίηση.
               
               
                  
                     (35)
                  
                        Στις 15 και στις 27 Μαρτίου 2019
               
               
                  
                     (36)
                  
                        Στις 15 Μαρτίου 2019
               
               
                  
                     (37)
                  
                        EE L 347 της 20.12.2013, σ. 884.
               
               
                  
                     (38)
                  
                        ΕΕ C 373 της 20.12.2013, σ. 1.
               
               
                  
                     (39)
                  
                        EE L 347 της 20.12.2013, σ. 855.
               
               
                  
                     (40)
                  
                        ΕΕ C 373 της 20.12.2013, σ. 1.
               
               
                  
                     (41)
                  
                        Κανονισμός (EE, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).
               
               
                  
                     (42)
                  * 
                        Η ημερομηνία θα προστεθεί από το Κοινοβούλιο πριν από τη δημοσίευση στην ΕΕ.